CELEX: 32014D0847
Language: hr
Date: 2014-11-26 00:00:00
Title: 2014/847/EU, Euratom: Provedbena odluka Komisije оd 26. studenoga 2014. o izmjeni odluke 90/176/Euratom, EEZ o odobrenju Francuskoj da ne uzima u obzir određene kategorije transakcija i da primjenjuje određene približne procjene za izračun osnovice vlastitih sredstava od PDV-a (priopćeno pod brojem dokumenta C(2014) 8928)

28.11.2014   
            
            
               HR
            
            
               Službeni list Europske unije
            
            
               L 343/39
            
         PROVEDBENA ODLUKA KOMISIJE
   оd 26. studenoga 2014.
   o izmjeni odluke 90/176/Euratom, EEZ o odobrenju Francuskoj da ne uzima u obzir određene kategorije transakcija i da primjenjuje određene približne procjene za izračun osnovice vlastitih sredstava od PDV-a
   
      
         (priopćeno pod brojem dokumenta C(2014) 8928)
      
   
   (Vjerodostojan je samo tekst na francuskom jeziku)
   
      (2014/847/EU, Euratom)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   budući da:
   
               (1)
            
            
               Na temelju članka 371. Direktive Vijeća 2006/112/EZ (2), Francuska može nastaviti izuzimati transakcije iz Priloga X. dijela B te Direktive ako je te transakcije izuzimala na dan 1. siječnja 1978.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (2)
            
            
               U odgovoru od 30. travnja 2014. na dopis Komisije od 26. veljače 2014. u vezi s pojednostavnjenjem kontrole vlastitih sredstava od PDV-a (3) Francuska je od Komisije zatražila odobrenje za primjenu fiksnih postotaka međuosnovice za izračun osnovice vlastitih sredstava od PDV-a na transakcije iz Priloga X. dijela B točaka 2. i 10. Direktive 2006/112/EZ za financijske godine od 2014. do 2020. Francuska je dokazala da je dosadašnji postotak tijekom vremena ostao stabilan. Stoga bi Francuskoj trebalo odobriti da za izračun osnovice vlastitih sredstava od PDV-a primjenjuje fiksne postotke u skladu s dopisom koji je poslala Komisija.
            
         
               (3)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenja.
            
         
               (4)
            
            
               Stoga je primjereno na odgovarajući način izmijeniti Odluku Komisije 90/176/Euratom EEZ (4),
            
         DONIJELA JE OVU ODLUKU:
   Članak 1.
   U Odluci 90/176/Euratom, EEZ umeću se sljedeći članci 2.a i 2.b:
   
      „Članak 2.a
      Odstupajući od članka 2. stavka 2. ove Odluke, za izračun osnovice vlastitih sredstava od PDV-a od 1. siječnja 2014. do 31. prosinca 2020. Francuskoj se odobrava primjena 0,004 % međuosnovice na transakcije iz Priloga X. dijela B točke 2. (slobodna zanimanja) Direktive Vijeća 2006/112/EZ (5).
      Članak 2.b
      Odstupajući od članka 2. stavka 4. ove Odluke, za izračun osnovice vlastitih sredstava od PDV-a od 1. siječnja 2014. do 31. prosinca 2020. Francuskoj se odobrava primjena 0,11 % međuosnovice na transakcije iz Priloga X. dijela B točke 10. (prijevoz putnika) Direktive 2006/112/EZ.
   
   Članak 2.
   Ova je Odluka upućena Francuskoj Republici.
   
      Sastavljeno u Bruxellesu 26. studenoga 2014.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Ares(2014)507744.
   
      (4)  Odluka Komisije 90/176/Euratom, EEZ od 23. ožujka 1990. o odobrenju Francuskoj da ne uzima u obzir određene kategorije transakcija i da primjenjuje određene približne procjene za izračun osnovice vlastitih sredstava od PDV-a (SL L 99, 19.4.1990., str. 22.).
   
      (5)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).”